Trialetikulturen

Trialetikulturen var en kulturhorisont som oppstod i Kaukasus i slutten av det 3. årtusen f.Kr., og som i første del av det 2. årtusen f. Kr. erstattet Kura-Araxes kulturenMunchaev 1994, s. 16; cf., Kushnareva and Chubinishvili 1963, sidene 16 ff.The Making of Bronze Age Eurasia – s. 266 av Philip L. Kohl

Trialetikulturen hadde tette forbindelser med flere høyt utviklede kulturer i oldtiden, spesielt den Egéiske. Den er kjent for sine spesielle gravskikker, hvor samfunnseliten ble gravlagt i store, svært kostelige gravkammer under gjorden og steinhauger, noen ganger sammen med vogner med fire hjul.Burial in the Trialeti culture  Mange gjenstander av gull fra disse gravene har store likheter med lignende objekter som er funnet i Iran og Irak.

Enkelte språkforskere har fremmet hypotesen om at denne kulturen snakket anatoliske språk; andre har endog spekulert i om den kunne være Urheimat (hjemlandet) for det hypotetiske urindoeuropeisk språk. På 1980-tallet hevdet de sovjetiske forskerne Tamaz Gamkrelidze og Vyatsjeslav Vsevolodovitsj Ivanov at dette hjemlandet var i Armenia.

 Referanser 

Kategori:Asiatiske arkeologiske kulturer
Kategori:Georgias historie
Kategori:Armenias historie